Lupanar (Pompeji)
Lupanar u Pompejima naziv je za najpoznatiji bordel u porušenom rimskom gradu Pompejima. Naročito je zanimljiv zbog erotskih slika koje ukrašavaju njegove zidove. Lupanar je latinska reč za "bordel", a ovaj bordel u Pompejima poznat je i kao Lupanare Grande ().

Lokacija 
Lupanar (klasifikovan kao VII, 12, 18–20) nalazi se neke dve ulice istočno od foruma na križanju Vico del Lupanare ("Klančić bordela") i Vico del balcone pensile ("Klančić viseće terase").

Bordeli 

Bordel se u antičkom Rimu obično zvao lupanar ili lupanarium (= "vučja jazbina"), a termin za prostituku bio je lupa (= "vučica"). Kad su počela iskopavanja u Pompejima, istraživači su svaku zradu s erotskim slikama na zidovima klasifikovali kao bordel, što bi značilo da je, po toj računici, u Pompejima postojalo 35 bordela. S obzirom da je u 1. veku nove ere u Pompejima živelo oko 10.000 stanovnika, to bi značilo da je jedan bordel dolazio na 286 stanovnika, odnosno na 71 odraslog muškarca. Ako se primene stroži kriteriji za klasifikaciju bordela, njihov je broj bio manji, uključujući i devet ustanova od po samo jedne sobe, kao i najpoznatiji Lupanar. Bordeli su u to doba bili dosta mali i obično su se sastojali od samo nekoliko soba. Lupanar je najveći od bordela otkrivenih u Pompejima, a ima deset soba. Kao i u drugim bordelima, sobe su i u Lupanaru bile opremljene dosta jednostavno. Jedan madrac na uzdignutoj kamenoj podlozi služio je kao krevet.

Grafiti 

Zabeleženo je više od stotinu grafita sa zidova Lupanara u Pompejima. Neki od njih glase:

Hic ego puellas multas futui ("Ovde sam mnoge devojke jebao").
Felix bene futuis ("Srećo, fino jebeš", pohvala prostitutke upućena njenom klijentu).
Hic ego, cum veni, futui, deinde redei domum ("Ovde sam, kad sam došao, jebao, a onda sam se vratio kući").<ref>"CIL IV. 2246".</ref>Fututa sum hic ("Ovde sam pojebana").Hinc ego nun futui formosam puellam laudatam a multis, sed lutus intus erat''. ("Ovde sam jebao prelepu devojku koju mnogi hvale, ali iznutra je bila blatnjava").

Sličnih primera ima i s drugih lokaliteta u Pompejima. Imućniji ljudi uglavnom nisu posećivali bordele, budući da su im na raspolaganju stajale hetere, ljubavnice i robinje, pa se imena nađena na natpisima ne mogu povezati s poznatim ličnostima rimske historije. I pored toga, ovi grafiti pričaju priču o rimskom društvu, a ima slučajeva i kad se nakon početnog grafita nižu novi, koje razni ljudi ostavljaju na zidu kao svoj odgovor, čime nastaje neka vrsta dijaloga pisanog na kamenu.

Vidi još 

 Erotska umetnost u Pompejima i Herkulaneju
 Prostitucija u antičkom Rimu
 Sex in the Ancient World ― Pompeii ("Seks u antičkom svetu ― Pompeji"), dokumentarni film na History Channel

Reference 

Pompeji
Prostitucija